সোমবার চিত্পুরের বটতলা শিবমন্দিরে চুরি হয়। খোয়া যায় ক্যাশবাক্স এবং মন্দিরের অন্যান্য জিনিসপত্র। সিসিটিভি ফুটেজ দেখে চুরির তদন্তে নামে চিত্পুর থানার পুলিস। ফুটেজে দুই যুবকের ছবি ধরা পড়লেও তাদের মুখ স্পষ্ট বোঝা যায়নি। বরং পুলিসের চোখে পড়ে অভিযুক্ত এক যুবকের ফেডেড জিন্স। জিন্সের সূত্র ধরেই তদন্তে নামে পুলিশ। মন্দিরের পাশে শুকোতে দেওয়া জামাকাপড়ের মধ্যে চোখে পড়ে অবিকল একই রকম একটি জিন্স। খোঁজ করে জানা যায় জিন্সের মালিকের নাম। সিসিটিভি ফুটেজের সঙ্গে মিলিয়ে দেখার পর, পাকড়াও হয় চোর। ধরা পড়ে তার সঙ্গীও।